รัฐบาลไทย-ข่าวทำเนียบรัฐบาล-รมว.แรงงาน ปลื้ม ศูนย์บริหารแรงงาน EEC ปี 63 ผลงานด้านการจัดหางานให้กลุ่มอุตสาหกรรม ทะลุเป้า 144%
วันพุธที่ 16 ธันวาคม 2563
รมว.แรงงาน ปลื้ม ศูนย์บริหารแรงงาน EEC ปี 63 ผลงานด้านการจัดหางานให้กลุ่มอุตสาหกรรม ทะลุเป้า 144%
รัฐมนตรีว่าการกระทรวงแรงงาน พอใจ ศูนย์บริหารแรงงานเขตพัฒนาพิเศษภาคตะวันออก (EEC Labour Administration Centre) มีผลการดําเนินงานประจําปีงบ 63  สําเร็จเกินเป้า สอดคล้องแผนยุทธศาสตร์ชาติภายใต้ไทยแลนด์ 4.0
นายสุชาติ ชมกลิ่น รัฐมนตรีว่าการกระทรวงแรงงาน กล่าวว่า การจัดตั้งศูนย์บริหารแรงงานเขตพัฒนาพิเศษภาคตะวันออก สอดคล้องตามยุทธศาสตร์ชาติด้านการสร้างรายได้และการเพิ่มขีดความสามารถในการแข่งขัน มีเป้าประสงค์เพื่อยกระดับการพัฒนาให้กลายเป็นประเทศที่มีรายได้สูง โดยในส่วนที่เกี่ยวข้องกับด้านแรงงาน ศูนย์ฯ ทําหน้าที่ในนามกระทรวงแรงงาน มีการบูรณาการทํางานร่วมกับหลายภาคส่วนในพื้นที่ ซึ่งในปีงบประมาณ พ.ศ. 2563 ที่ผ่านมา ได้ดําเนินงานด้านการให้บริการจัดหางาน จํานวน 3 กิจกรรม ได้แก่ จัดหางานให้กลุ่มอุตสาหกรรมปัจจุบัน ประกอบด้วย อุตสาหกรรมเดิมที่มีศักยภาพ (First S-curve) อุตสาหกรรมแห่งอนาคต (New S-curve) และอุตสาหกรรมดั้งเดิม โดยมีเป้าหมาย 28,000 คน ผลการดําเนินงาน 40,464 คน คิดเป็นร้อยละ 144.51 แนะแนวอาชีพให้นักเรียน นักศึกษา เป้าหมาย 48,838 คน ผลการดําเนินงาน 70,401 คน คิดเป็นร้อยละ 144.15 และ ตรวจลงตราและออกใบอนุญาตทํางาน เป้าหมาย 13,000 คน ผลการดําเนินงาน 10,372 คน คิดเป็นร้อยละ 79.78
“ในส่วนผลการดําเนินงานด้านการพัฒนาฝีมือแรงงาน จํานวน 2 กิจกรรม ได้แก่ ฝึกอบรมและทดสอบมาตรฐานฝีมือแรงงาน 10 อุตสาหกรรม เป้าหมาย 10,095 คน ผลการดําเนินงาน 11,357 คน คิดเป็นร้อยละ 112.50 และส่งเสริมสถานประกอบการยกระดับทักษะแรงงาน 739,305 คน ด้านสวัสดิการและคุ้มครองแรงงาน จํานวน 3 กิจกรรม ได้แก่ ตรวจแรงงานในระบบ เป้าหมาย 1,305 แห่ง แรงงาน 55,800 คน ผลการดําเนินงาน 1,353 แห่ง แรงงาน 107,506 คน คิดเป็นร้อยละ 103.68 และ 199.66 ตรวจและกํากับสถานประกอบการ เป้าหมาย 870 แห่ง แรงงาน 61,700 คน ผลการดําเนินงาน 871 แห่ง แรงงาน 174,820 คน คิดเป็นร้อยละ 100.11 และ 283.34 สํารวจความต้องการแรงงานของสถานประกอบการ เป้าหมาย 10,224 แห่งผลการดําเนินงาน 11,872 แห่ง และด้านประกันสังคม มี 4 กิจกรรม ได้แก่ ให้คําปรึกษาแนะนําด้านสิทธิประโยชน์ประกันสังคมฯ เป้าหมาย 2,280,300 คน ผลการดําเนินงาน 2,728,602 คน คิดเป็นร้อยละ 119.66 ขึ้นทะเบียนผู้ประกันตนตามมาตรา 33 มาตรา 39 และมาตรา 40 เป้าหมาย 55,577 คน ผลการดําเนินงาน 100,922 คน คิดเป็นร้อยละ 181.59 ส่งเสริม e-service และ e-Payment เป้าหมาย 21,664 คน ผลการดําเนินงาน 28,879 คน คิดเป็นร้อยละ 133.30 และตรวจสุขภาพประจําปีแก่ผู้ประกันตน เป้าหมาย 143,032 คน ผลการดําเนินงาน 161,139 คน คิดเป็นร้อยละ 112.66 ” รมว.แรงงาน กล่าว
ด้านนายสุชาติ พรชัยวิเศษกุล อธิบดีกรมการจัดหางาน เปิดเผยว่า ศูนย์บริหารแรงงานเขตพัฒนาพิเศษภาคตะวันออก (EEC Labour Administration Center) จัดตั้งเมื่อวันที่ 17 มกราคม 2562 สถานที่ตั้งอยู่ที่สถาบันพัฒนาฝีมือแรงงาน 3 ชลบุรี เพื่อให้บริการด้านข้อมูลแรงงาน ส่งเสริมการมีงานทํา คุ้มครองแรงงานและสิทธิประโยชน์ประกันสังคม ยกระดับทักษะฝีมือแรงงานให้เป็นแรงงานคุณภาพ (Super Worker) อํานวยความสะดวกเกี่ยวกับการตรวจลงตราและอนุญาตทํางานแก่ผู้บริหาร ช่างฝีมือ ผู้ชํานาญ ตามกฎหมายว่าด้วยการส่งเสริมการลงทุน กฎหมายว่าด้วยการนิคมอุตสาหกรรม และกฎหมายว่าด้วยการปิโตรเลียม รวมทั้งประสานความร่วมมือกับหน่วยงานภาครัฐ ภาคเอกชน และภาคประชาสังคมในการวางแผนการผลิต การพัฒนากําลังแรงงาน
“ นอกจากผลการดําเนินงานที่เป็นภารกิจหลักแล้ว ในปีงบประมาณ 2563 ศูนย์ฯ ยังมีกิจกรรมอื่น ๆ ได้แก่ การประชุมบูรณาการร่วมขับเคลื่อนศูนย์กับหน่วยงานต่าง ๆ จํานวน 88 ครั้ง ประชาสัมพันธ์รูปแบบเอกสารให้กับประชาชนในพื้นที่ จํานวน 2,040 ฉบับ และรูปแบบอื่น ๆ เช่น วิทยุชุมชน แนะนําในสถาบันการศึกษา หนังสือพิมพ์ท้องถิ่น รถบริการจัดหางานเคลื่อนที่ เว็บไซต์ สื่อสังคมออนไลน์ (Facebook / Youtube) จํานวน 537 ครั้ง และการจัดงาน Job Expo Thailand 2020 ระหว่างวันที่ 26-28 กันยายน 2563 สถานประกอบการในเขตพัฒนาพิเศษภาคตะวันออกแจ้งตําแหน่งงานว่าง จนวน 86,848 อัตรา มีผู้สมัครงาน จํานวน 13,351 คน และได้รับการบรรจุงาน จํานวน 4,025 คน ” อธิบดีกรมการจัดหางาน กล่าวเพิ่มเติม